المتحف القومى للحضاره المصريه

المتحف القومى للحضاره المصريه (NMEC) هوا متحف كبير بمساحة (23,235 متر مربع ) فى مدينة الفسطاط القديمه فى القاهره. مصر. افتتح المتحف فى ابريل 2021 و هوا مخصص لعرض مجموعه من 50000 قطعه اثريه بتعرض الحضاره المصريه من عصور قبل التاريخ لحد يومنا.

المجموعه الدائمه مقسومه لمنطقتين منفصلتين, مترتبه زمنيا و التانيه موضوعيه, المناطق الزمنيه هيا: العصور القديمه و الفرعونيه و اليونانيه الرومانيه و القبطيه و العصور الوسطانيه  و الاسلاميه و الحديثه و المعاصره, المجالات الموضوعيه: فجر الحضاره و النيل و الكتابه و الدوله والمجتمع و الثقافه الماديه و المعتقدات والتفكير و معرض المومياوات الملكيه.

 التاريخ 
فكرة انشاء المتحف القومى للحضاره المصريه برجع لسنة 1982 لما اليونسكو اعلنت عن حمله دوليه لانشاء المتحف القومى للحضاره و متحف النوبه باسوانو سنة 1999 و تم اختيار الموقع الحالى للمتحف بالفسطاط, تم عمل الحفائر الاثريه بموقع المتحف فى الفتره من 2000 لحد 2005 و وضع حجر الاساس لمبنى المتحف سنة 2002 بعد اعمال الحفائر اللى اتنفذت سنة 2000.

 الموقع و المساحه 
المتحف القومى موجود بمنطقه الفسطاط فى مصر القديمه جنب حصن بابليون و بيطل على بحيرة عين الصيره, مساحه المتحف حوالى 33,5 فدان منها 130 الف متر مربع من المبانى.

 التمويل و التصميم 
الاستشارى المعمارى للمتحف هوا الدكتور/ الغزالى كسيبه استاذ العماره بكليه الفنون الجميله بالقاهرهو صمم قاعات العرض الداخلى المهندس المعمارى اليابانى اراتا ايسوزاكى.

 القاعه الرئيسيه 
بتحتوى قاعه العرض الرئيسيه للمتحف على عدد من القطع الاثريه اللى بتدى فكره متكامله عن الحضاره المصريه من العصر الفرعونى و اليونانى و الرومانى و القبطى و الاسلامى والحديث.
 قاعه المومياوت 
تهيئ القاعه للزوار اجواء منطقه وادى الملوك و بتضم القاعه 20 موميا ملكيه منهم 18 ملكو ملكتين من الاسرات السبعتاشر لحد الاسره العشرين, اهم المومياوت موميا الملك سقنن رع و الملك تحوتمس التالت و الملكه حتشبسوت و الملك رمسيس التانى و الملك رمسيس التالت.
 المصبغه الاثريه 
المتحف بيتميز بوجود مصبغه فى حرم المتحف, اكتشفت لاول مره سنة 1932 و اعيد اكتشافها امدح عمليه الحفائر السابقه لبناء المتحف سنة 2003-2004 و هيا المصبغه متكونه من تلات صفوف مزدوجه العيون فى كل واحده منها 13 عين, و فى الجنب الشمالى 13 عين منفرده و مدعومه بحيط مبنى من الطوب.
 صور 

 شوف كمان 
 موكب المومياوات الملكيه فى مصر

 لينكات برانيه 

 مصادر 

تصنيف:متاحف
تصنيف:متاحف فى مصر